**แบบฟอร์มเสนอหัวข้อโครงงาน สำหรับวิชา Database System Concepts**

**คณะเทคโนโลยีสารสนเทศ สจล.**

**ชื่อหัวข้อ (ภาษาไทย) :** ระบบจองพื้นที่ในห้างสรรพสินค้า (เปลี่ยนมาจาก ระบบจองชุดเช่าออนไลน์)

**ชื่อนักศึกษา** นางสาวจิราวรรณ เชื้อประดิษฐ์ รหัสนักศึกษา 59070027

**ชื่อนักศึกษา** นายวศิน โฆวณิชการ รหัสนักศึกษา 59070155

**ชื่อนักศึกษา** นางสาวศุภาพิชญ์ หงษ์สวัสดิ์ รหัสนักศึกษา 59070169

**ชื่อนักศึกษา** นางสาวสุทธิดา สัจจะสรรเสริญ รหัสนักศึกษา 59070178

**ที่มาและความสำคัญ**

ในปัจจุบันธุรกิจการให้จองพื้นที่สำหรับการขายของในห้างสรรพสินค้านั้นมักประสบปัญหาและขาดการอำนวยความสะดวกหลายด้าน เช่น มีพนักงานไม่เพียงพอต่อจำนวนลูกค้าที่จะต้องการมาสอบถามรายละเอียดหรือมาจองพื้นที่สำหรับขายของ เนื่องด้วยห้างสรรพสินค้ามีขนาดใหญ่ และมีหลายส่วนด้วยกัน ทำให้ยากต่อการบริการผู้ที่ต้องการจองได้อย่างทั่วถึง ส่งผลให้เกิดความล่าช้า การพูดคุยรายละเอียดการเลือกพื้นที่รวมไปถึงการทำสัญญาต่อคนก็ใช้เวลาไปมาก และเรื่องของการเก็บข้อมูลไว้ในกระดาษ การเดินแจกใบแจ้งหนี้ให้กับทุกๆ ร้านในทุกๆ เดือน ก็เสียเวลาและใช้คนมาก

ด้วยเหตุผลนี้จึงมีแนวคิดในการจัดทำ ระบบจองพื้นที่ในห้างสรรพสินค้า เพื่อเป็นระบบในการจองพื้นที่ขายของที่สามารถดูผัง ราคา ขนาดของพื้นที่ได้ทุกอย่าง สามารถโอนเงินค่ามัดจำผ่านทางตัวระบบได้และบันทึกข้อมูลการจองลงในฐานข้อมูล โดยไม่ต้องไปคุยกับพนักงานในสถานที่จริง เพื่ออำนวยความสะดวกต่อลูกค้าทั้งเรื่องเวลาและการตัดสินใจ และตัวระบบมีความสามารถในการกำหนดประเภทสินค้าในแต่ละโซนว่าประเภทไหนจองส่วนไหนได้บ้าง รวมไปถึงกำหนดสิทธิ์การเข้าถึงข้อมูลทำให้แต่ละฝ่ายสามารถเข้าถึงเฉพาะข้อมูลที่จำเป็นเท่านั้นและมีหน้าสรุปยอดการจองสำหรับผู้ประกอบการ เพื่อใช้ในการตัดสินใจทางธุรกิจได้ง่ายขึ้น

**วัตถุประสงค์**

1. เพื่อนำความรู้มาประยุกต์ใช้ในธุรกิจจริง
2. เพื่อลดขั้นตอนในการดำเนินการ
3. เพื่อลดค่าใช้จ่ายทางธุรกิจ
4. เพื่ออำนวยความสะดวกต่อลูกค้า
5. เพื่อให้ธุรกิจเป็นที่รู้จักมากขึ้น
6. เพื่อพัฒนากระบวนการเช่าพื้นที่ และระบบบันทึกข้อมูลการจองพื้นที่และยอดการจองลงฐานข้อมูล

**วิธีการดำเนินงาน(หลักการสำคัญ)**

1. กำหนดขอบเขตของระบบที่พัฒนาและทฤษฎีที่ต้องศึกษา
2. วิเคราะห์ปัญหาที่ต้องการแก้ไขในระบบใหม่
3. ศึกษาค้นคว้าในเรื่องของการพัฒนาเว็บแอพพลิเคชั่น
4. ศึกษาค้นคว้าในเรื่องของระบบการจองสินค้าและบันทึกข้อมูลลูกค้าที่ทำการจองสินค้า
5. ทำการเก็บข้อมูลความต้องการของผู้ใช้เช่น ผู้ประกอบการต้องการให้มีตัวเลือกอะไรบ้าง หรือรูปแบบการจองและการเก็บข้อมูลลูกค้าในลักษณะใด
6. วิเคราะห์ความต้องการของผู้ใช้กลุ่มเป้าหมายและวิเคราะห์ข้อมูลจากการรวบรวมข้อมูลจากสถานที่ต่าง ๆ
7. ทำการพัฒนาระบบและทดสอบระบบ
8. ปรับปรุงและแก้ไขข้อบกพร่องให้มีประสิทธิภาพสูงสุด
9. สรุปผลการพัฒนาและจัดทำเอกสารประกอบการพัฒนา

**ขอบเขตของงาน**

1. ลูกค้าสามารถดูผังสถานที่ ราคาและขนาดของสถานที่ได้
2. ลูกค้าจะสามารถเลือกจองได้เฉพาะพื้นที่ในโซนของประเภทสินค้าตัวเองเท่านั้น
3. ระบบสามารถจัดเก็บข้อมูลและบันทึกยอดการจองในแต่ละวัน
4. ระบบเป็นเว็บแอพพลิเคชั่นซึ่งทำงานร่วมกับระบบฐานข้อมูล
5. สามารถนำข้อมูลที่จัดเก็บไว้ในระบบไปใช้ในการพัฒนาธุรกิจได้อย่างมีประสิทธิภาพมากยิ่งขึ้น

**ประโยชน์ที่คาดว่าจะได้รับ**

1. สามารถนำความรู้มาประยุกต์ใช้ได้ในธรุกิจจริง
2. ลดขั้นตอนในการดำเนินการ
3. อำนวยความสะดวกต่อลูกค้า
4. ธุรกิจเป็นที่รู้จักมากขึ้น
5. กระบวนการเช่าพื้นที่ และระบบบันทึกข้อมูลการจองพื้นที่และยอดการจองลงฐานข้อมูลถูกพัฒนา
6. สามารถลดค่าใช้จ่ายในธุรกิจและลดอัตราการจ้างพนักงานได้
7. ระบบสามารถจัดเก็บข้อมูลการจองพื้นที่เพื่อวางแผนการดำเนินงานในอนาคต
8. มีความรวดเร็วในการบริการ ซึ่งเป็นปัจจัยสำคัญในการสร้างความพึงพอใจให้แก่ลูกค้า

ลงชื่อ .......................................................นักศึกษาผู้เสนอโครงงาน วันที่.............../.............../...............

ลงชื่อ .......................................................นักศึกษาผู้เสนอโครงงาน วันที่.............../.............../...............

ลงชื่อ .......................................................นักศึกษาผู้เสนอโครงงาน วันที่.............../.............../...............

ลงชื่อ .......................................................นักศึกษาผู้เสนอโครงงาน วันที่.............../.............../............