

**ระบบจองพื้นที่ทางการค้า**

**สมาชิก**

ชื่อนักศึกษา นางสาวจิราวรรณ  เชื้อประดิษฐ์ รหัสนักศึกษา 59070027

ชื่อนักศึกษา นายวศิน โฆวณิชการ รหัสนักศึกษา 59070155

ชื่อนักศึกษา นางสาวศุภาพิชญ์ หงษ์สวัสดิ์ รหัสนักศึกษา 59070169

ชื่อนักศึกษา นางสาวสุทธิดา สัจจะสรรเสริญ รหัสนักศึกษา 59070178

ชั้นปีที่ 2 คณะเทคโนโลยีสารสนเทศ

สถาบันเทคโนโลยีพระจอมเกล้าเจ้าคุณทหาร

**System Request**

**ชื่อโครงการ (Project Name):** ระบบจองพื้นที่ทางการค้า

**ผู้ร้องขอ (Requested By):** ศุภาพิชญ์ หงษ์สวัสดิ์

**โทรศัพท์ (Phone):** 082 - 585 9823

**E-mail:** 59070169@it.kmitl.ac.th

**ความต้องการทางธุรกิจ (Business Requirements):**

เนื่องจากในปัจจุบันนี้เทคโนโลยีได้เข้ามามีบทบาทสำคัญในหลากหลายด้านของชีวิต ไม่ว่าจะเป็นด้านการติดต่อสื่อสาร ด้านการศึกษา ด้านความบันเทิง หรือด้านธุรกิจก็เช่นกัน ดังนั้นผู้ประกอบการธุรกิจหรือบริษัทจึงหันมาใช้ประโยชน์จากเทคโนโลยีกันมากยิ่งขึ้น โดยนำเทคโนโลยีต่าง ๆ มาช่วยให้การดำเนินการทางธุรกิจมีประสิทธิภาพ และสะดวกสบายยิ่งขึ้น ทั้งยังสามารถช่วยประหยัดเวลายิ่งขึ้น จากแต่เดิมที่การจองพื้นที่ในการขายของนั้น ต้องไปยังสถานที่จริงทุกครั้ง บางครั้งเวลาไปจองก็ต้องไปจองก่อนวันขายจริงทำให้เสียเวลา

ด้วยระบบการจองแบบเก่ามักเป็นระบบแบบใช้คนทำงาน จึงทำให้เกิดความไม่เป็นระบบหลายอย่าง เช่น ลำดับการมาก่อนหลังหรือสิทธิพิเศษต่างๆ รวมไปถึงการเก็บข้อมูลใส่ในรูปแบบของกระดาษ ทำให้ยากต่อการค้นหาและแก้ไข แม้บางที่จะมีระบบเกี่ยวกับการจองอยู่แล้วแต่ก็ยังขาดความสามารถในการจำกัดเงื่อนไขต่างๆ เช่น ระบบเก่ายังไม่สามารถป้องกันและตรวจสอบพ่อค้าแม่ค้าที่พยายามจะเช่าพื้นที่เกินจำนวนที่กำหนดไว้ในกฎระเบียบของสถานที่นั้นๆได้

**ความต้องการด้านฟังก์ชันการทำงาน (Functionality):**

เมื่อมีการนำเอาเทคโนโลยีอย่างการใช้งานเว็บไซต์ เข้ามามีส่วนร่วมในการดำเนินการทางธุรกิจแล้ว จะสามารถ...

* เข้าสู่ระบบได้ 3 รูปแบบ

1. เจ้าของตลาด
   * + สามารถดูและแก้ไขข้อมูลของผู้จองได้
     + สามารถดูหน้าสรุปยอดจองสำหรับผู้ประกอบการ
     + สามารถดูและแก้ไขกฎของสถานที่ได้
     + ดูประวัติการชำระเงินได้
     + สามารถดูแปลนตลาดและรู้ที่ว่างที่สามารถจองได้
     + รู้ขนาดและราคาของพื้นที่

2. พนักงาน (คนจัดตลาด)

* สามารถดูและแก้ไขข้อมูลของผู้จองได้
* ดูประวัติการชำระเงินได้
* สามารถดูแปลนตลาดและรู้ที่ว่างที่สามารถจองได้
* รู้ขนาดและราคาของพื้นที่

1. ลูกค้า (ผู้เช่าพื้นที่)

* สามารถดูแปลนตลาดและรู้ที่ว่างที่สามารถจองได้
* รู้ขนาดและราคาของพื้นที่
* ทำสัญญาและชำระเงินผ่านระบบได้
* สามารถแก้ไขข้อมูลส่วนตัวได้
* เลือกได้ว่าจะจองแบบรายวันหรือรายเดือน
* เลือกหมวดหมู่สินค้าที่จะนำมาขาย ซึ่งได้แก่หมวดหมู่ อาหาร , เสื้อผ้า , เครื่องสำอาง , กิ๊ฟช็อป , ของใช้ และของมือสอง ซึ่งจะมีการแยกโซนของสินค้าแต่ละประเภท หากขายอาหารก็จะไม่สามารถจองพื้นที่ในส่วนของสินค้าประเภทอื่นหรือพื้นที่ที่มีการจองในรูปแบบรายเดือนได้

**มูลค่าทางธุรกิจ (Business Value):**

**Tangible:**

* เพิ่มกำไร 5 – 6 แสนต่อปี ภายหลังจากดำเนินธุรกิจไปแล้วประมาณ 1- 2 ปี
* จำนวนผู้จองพื้นที่เพิ่มมากขึ้น เฉลี่ยร้อยละ 10 ต่อปี

**Intangible:**

* ธุรกิจเป็นที่รู้จักอย่างกว้างขวางยิ่งขึ้น ส่งผลให้จำนวนลูกค้ามีมากขึ้นกว่าเดิม

**เงื่อนไขพิเศษหรือข้อจำกัด (Special issues or Constraints):**

* ในปัจจุบันที่เรียกได้ว่าเป็นยุคแห่งดิจิตอล ธุรกิจหรือบริษัทต่าง ๆ ล้วนปรับตัวเพื่อให้เท่าทันกับยุคสมัย โดยมีการนำเอาเทคโนโลยีเข้ามาใช้ในกระบวนการต่าง ๆ เพื่อให้การดำเนินงานธุรกิจมีประสิทธิภาพและสะดวกมากยิ่งขึ้น จากที่แต่เดิมต้องไปยังสถานที่จริงถึงจะจองได้เท่านั้น ดังนั้นการดำเนินธุรกิจเช่าพื้นที่ทางการค้าจึงต้องมีการนำเทคโนโลยีเข้ามาใช้ด้วยเช่นกัน เพราะหากไม่เป็นเช่นนั้นแล้ว ในอนาคตจะทำให้ไม่สามารถแข่งขันกับคู่แข่งรายอื่นได้
* ระบบจะต้องดำเนินการแล้วเสร็จภายในสิ้นปีนี้ เนื่องจากปี 2561 สำนักงานเศรษฐกิจการคลัง (สศค.) คาดว่าแนวโน้มทางเศรษฐกิจของไทยจะขยายตัวขึ้นอย่างต่อเนื่องที่ร้อยละ 3.8 ตามแถลงข่าวกระทรวงการคลัง ฉบับที่ 122/2560  เรื่องรายงานประมาณการเศรษฐกิจไทยปี 2560 และ 2561